text: দয়াময়ী কালীবাড়ি হল কলকাতার একটি পুরনো কালীমন্দির। এটি মধ্য কলকাতার কলেজ স্কোয়ারের কাছে রমানাথ মল্লিক লেনে অবস্থিত। ১৭৭১ খ্রিষ্টাব্দে জগদ্ধাত্রী পূজার দিন গুরুপ্রসাদ বন্দ্যোপাধ্যায় মন্দিরটি প্রতিষ্ঠা করেন। মন্দিরটি বাংলার দালান স্থাপত্যশৈলীর। প্রতিষ্ঠিত কালীমূর্তিটি দক্ষিণাকালীর একটি কষ্টিপাথরের মূর্তি। মন্দিরের গায়ে শ্বেতপাথরের ফলকে লেখা আছে, শ্রীশ্রীদয়াময়ী/ সন ১১৭৮ / শ্রীগুরুপ্রসাদ তরে হেরি দিগম্বরী। এই মন্দিরে শাক্ত মতে পূজা হয়। কোনো পশুবলি হয় না।
  
  পাদটীকা
  
  বহিঃসংযোগ 
  
  বিষয়শ্রেণী:কলকাতার কালীমন্দির
title: দয়াময়ী কালীবাড়ি